cyanic-selkie/wikianc huggingface dataset:
1-எக்சேனால்
தயாரிப்பு
எத்திலீனை மூவெத்தில் அலுமினியத்துடன் சேர்த்து சில்படிமமாக்கல் வினைக்கு உட்படுத்தி ஆல்கைல்அலுமினிய சேர்மம் பெறப்படுகிறது. பின்னர் இந்த ஆல்கைல் அலுமினியம் ஆக்சிசனேற்றம் செய்யப்பட்டு தொழில்முறையாக எக்சேனால் தயாரிக்கப்படுகிறது. இந்த நல்லியல் தொகுப்பு வினையின் சமன்பாடு கீழே தரப்பட்டுள்ளது.
இவ்வினையின் வாயிலாக பல சில்படிமங்கள் உற்பத்தியாகி, பின்னர் அவை காய்ச்சி வடித்தல் மூலம் பிரித்து எடுக்கப்படுகின்றன.
மாற்று தயாரிப்பு முறைகள்
1-பென்டீனை ஐதரோபார்மைலேற்றம் வினைக்கு உட்படுத்தி அதைத் தொடர்ந்து வினையில் உண்டாகும் ஆல்டிகைடை ஐதரசனேற்றம் செய்வதன் வழியாக மற்றொரு முறையில் எக்சேனால் தயாரிக்கப்படுகிறது. ஆறு கார்பன் கொண்ட சமபகுதி ஆல்ககால்களின் கலவைகள் உற்பத்தி செய்ய இம்முறை உற்பத்தித் துறையில் உபயோகமாகிறது. நெகிழியாக்கிகளுக்கு இவையே முன்னோடிகளாகும்.
ஆல்கீனை ஆல்டிகைடாக்குதல் மற்றும் அதைத் தொடர்ந்து ஐதரசனேற்றம் செய்தல் என்ற ஐதரோபார்மைலேற்ற கொள்கையின் படி 1-எக்சீன் ஐதரோ போரேனாதல் மூலம் 1 எக்சேனாலாக மாற்றப்படுகிறது. இருபோரேனுடன் நான்மஐதரோபியூரான் சேர்த்து பின்னர் தொடர்ந்து ஐதரசன் பெராக்சைடு மற்றும் சோடியம் ஐதராக்சைடுடன் வினைப்படுத்துவது ஐதரோ போரேனாதல் வினையாகும்.
இயற்கையில் எக்சனால்
புதிதாக செதுக்கப்பட்ட புல்லின் நறுமனத்தில் எக்சேனால் இருப்பதாக நம்பப்படுகிறது. எச்சரிக்கும் புற இசைக்காக தேனிக்களின்  சுரப்பிகளால் உமிழப்படும் சுரப்புகளில் எக்சேனால் இருப்பதாகவும் நம்பப்படுகிறது.
இவற்றையும் காண்க
ஒருபக்க 3-எக்சேனால்,
வெளிப்புற இணைப்புகள்
பகுப்பு:சுவைமணங்கள் பகுப்பு:எக்சனால்கள் பகுப்பு:முதன்மை ஆல்ககால்கள்
இந்துலதா சுக்லா
இந்துலதா சுக்லா (Indulata Sukla)(7 மார்ச் 1944 - 30 ஜூன் 2022) என்பவர் ஒடிசா மாநிலத்தினைச் சேர்ந்த இந்தியக் கல்வியாளர் ஆவார். இவர் ஒடிசாவின் சம்பல்பூர் பல்கலைக்கழகத்தில் மூன்று தசாப்தங்களுக்கும் மேலாகக் கணிதப் பேராசிரியராக இருந்தார்.
சுக்லா, மகாராணி பிரேம் குமாரி பெண்கள் பள்ளியில் தனது பள்ளிப் படிப்பையும், இளமறிவியல் படிப்பினை பரிபாடாவில் உள்ள எம். பி. சி கல்லூரியில் கணித துணைப்பாடத்துடன் 1966-ல் கட்டாக்கில் உள்ள ராவென்ஷா கல்லூரியில் கணிதத்தில், முதுஅறிவியல் பட்டத்தினை முடித்து எம். பி. சி. கல்லூரியில் விரிவுரையாளராகச் சிறிது காலம் பணியாற்றினார். முனைவர் பட்டப் படிப்பிற்காக அறிவியல் மற்றும் தொழிலக ஆய்வு மன்றம் நிதியுதவியுடன் ஜபல்பூர் பல்கலைக்கழகத்தில் முடித்தார். திரிபிக்ரம் பதி முனைவர் பட்ட மேற்பார்வையாளராகவும் ஆய்வு வழிகாட்டியாகவும் செயல்பட்டார். சுக்லா தனது ஆராய்ச்சியைத் தொடரும் போது, நவம்பர் 1970-ல் சம்பல்பூர் பல்கலைக்கழகத்தில் கணித அறிவியல் பள்ளியில் விரிவுரையாளராகப் பணியில் சேர்ந்தார். மேலும் மார்ச் 2004-ல் பணிவு ஓய்வு பெறும் வரை இங்கேயே தொடர்ந்தார்.
எண் கோட்பாடு மற்றும் மறைகுறியாக்கத்திற்கான அதன் பயன்பாடுகள்-Number Theory and Its Applications to Cryptography (கட்டாக்: கல்யாணி வெளியீடு, 2000) என்ற பாடப்புத்தகத்தின் ஆசிரியர் ஆவார். இவரது ஆராய்ச்சியின்போது, ஆங்கிலக் கணிதவியலாளர் பிரையன் குட்னருடன் போரியர் தொடரில் பணியாற்றினார். இவர் அமெரிக்கக் கணிதவியல் சங்கம் மற்றும் இந்தியக் கணித சங்கம் ஆகியவற்றின் வாழ்நாள் உறுப்பினராக இருந்தார்.
விருதுகளும் கௌரவங்களும்
ஒரிசா கணிதவியல் சங்கம் எண் கோட்பாடு, குறியாக்கவியல் மற்றும் பகுப்பாய்வு ஆகியவற்றில் இவரது பணிக்காக வாழ்நாள் சாதனையாளர் விருதை வழங்கியது. 7 பிப்ரவரி 2015 அன்று ஒடிசா, ஜாஜ்பூர் சாலையில் உள்ள வியாசநகர் தன்னாட்சிக் கல்லூரியில் நடைபெற்ற ஒரிசா கணிதவியல் சங்கத்தின் 42வது ஆண்டு மாநாட்டில், சென்னையின் கணித அறிவியல் கழகத்தின் இயக்குநர் பேராசிரியர் ராமச்சந்திரன் பாலசுப்ரமணியனிடமிருந்து இந்த விருதைப் பெற்றார்.
மேற்கோள்கள்
பகுப்பு:Articles with hCards பகுப்பு:இந்தியப் பெண் கணிதவியலாளர்கள் பகுப்பு:2022 இறப்புகள் பகுப்பு:1944 பிறப்புகள்
உப்பாறு குடா
உப்பாறு குடா என்பது இலங்கையின் கிழக்கு மாகாண மாவட்டமான மட்டக்களப்பிலுள்ள ஒரு கழிமுகக் குடாவாகும்.
இந்தக் குடாவில் சில சிறிய ஆறுகளும் கலக்கின்றன. இந்தக் குடா தெற்கில் கடலுடன் ஒரு சிறிய கால்வாய் மூலம் இணைக்கப்பட்டுள்ளது.
இந்தக்குடா சதுப்பு நிலங்களையும் கடற்தாவரங்களையும் அதிகமாகக் கொண்டுள்ளது. இந்தக்குடா அதிக வகையான நீர்ப்பறவைகளை கவர்கிறது.
References
பகுப்பு:மட்டக்களப்பு மாவட்டம் பகுப்பு:இலங்கையின் கடற்காயல்கள்
நாமக்கல் கவிஞர் இராமலிங்கம் அரசினர் மகளிர் கலைக் கல்லூரி
நாமக்கல் கவிஞர் இராமலிங்கம் அரசினர் மகளிர் கலைக்கல்லூரி (Namakkal Kavignar Ramaligam Government Arts College for Women)  இந்தியாவின் தமிழ்நாடு மாநிலம் நாமக்கல்லில் செயல்பட்டுவரும் மகளிருக்கான அரசு கலைக்கல்லூரி ஆகும். இக்கல்லூரி 1969ஆம் ஆண்டில் கல்லூரி நிறுவப்பட்டது. பெரியார் பல்கலைக்கழகத்தின் இணைப்புக் கல்லூரியாக இயங்கி வருகிறது. இக்கல்லூரியில் இருசுழற்சி முறையில் பட்டப்படிப்புகள் வழங்கப்படுகின்றன.
20 ஏக்கர் பரப்பளவு நிலத்தில் அமைந்துள்ள இக்கல்லூரியில் கிட்டத்தட்ட 3100 மாணவர்கள் படிக்கின்றனர். நாமக்கல் பேருந்து நிலையத்திலிருந்து அரை கிலோமீட்டர் தொலைவிலும், இரயில் நிலையத்திலிருந்து 15 கி.மீ தொலைவிலும், திருச்சிராப்பள்ளியை நோக்கிய தேசிய நெடுஞ்சாலையில் கல்லூரி அமைந்துள்ளது.
புற இணைப்புகள்
பகுப்பு:நாமக்கல் மாவட்டத்திலுள்ள அரசினர் கலைக் கல்லூரிகள் பகுப்பு:பெரியார் பல்கலைக்கழக இணைவுக்கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
பீகார் மாகாணம்
பீகார் மாகாணம் (Bihar Province) பிரித்தானிய இந்தியாவின், பீகார் மற்றும் ஒரிசா மாகாணத்தை 1936-இல் பிரித்து புதிதாக நிறுவப்பட்டது. பீகார் மாகாணத்தின் தலைநகரம் பாட்னா ஆகும்.
வரலாறு
பீகார் பகுதிகள் 1756-வது ஆண்டு முதல் பிரித்தானிய இந்தியாவின் ஆட்சியில் வங்காள மாகாணத்தின் கீழ் இருந்தது. 14 அக்டோபர் 1803-இல் பிரித்தானியர்கள் ஒடிசாவைக் கைப்பற்றினர்.
1 ஏப்ரல் 1912-இல் வங்காள மாகாணத்திலிருந்து பீகார் மற்றும் ஒரிசா மாகாணத்தை நிறுவினர். 1936-இல் பீகார் மற்றும் ஒரிசா மாகாணத்தைப் பிரித்து, பீகார் மாகாணம் மற்றும் ஒரிசா மாகாணங்களை புதிதாக நிறுவினர்.
தேனி
தேனி (Theni) அல்லது தேனி அல்லிநகரம் (Theni Allinagaram) என்பது இந்தியாவின், தமிழ்நாடு மாநிலத்தில் அமைந்துள்ள தேனி மாவட்டத்தில் இருக்கும் ஒரு சிறப்பு நிலை நகராட்சிகள் ஆகும்.
தேனி - அல்லிநகரம் நகராட்சி
இந்நகரமானது மாநிலத்தின் தலைநகரான சென்னையிலிருந்து 506 கி.மீ. தொலைவிலும், மதுரையிலிருந்து 77 கி.மீ. தொலைவில் உள்ளது. இந்நகரம் தேனி, அல்லி நகரம், பொம்மைய கவுண்டன் பட்டி, கருவேல் நாயக்கன் பட்டி எனும் ஊர்களை உள்ளடக்கியிருக்கிறது. தமிழ்நாடு அரசின் வருவாய்த்துறையில், இந்த ஊர்களின் வருவாய் கிராமம் அல்லி நகரம் எனும் பெயரில் இருந்ததால் இந்நகர் உள்ளாட்சி அமைப்பில் தேனி-அல்லி நகரம் நகராட்சி என்கிற பெயரில் 1964 ஆம் ஆண்டில் மூன்றாம் நிலை நகராட்சியாக உருவாக்கப்பட்டது. இந்நகராட்சி தமிழ்நாடு அரசு ஆணை (G.O. No. 194, date: 10. பெப்ரவரி 1972) மூலம் இரண்டாம் நிலை நகராட்சியாக மாற்றப்பட்டது. அதன் பிறகு தமிழ் நாடு அரசு ஆணை (G.O. No. 851, date: 9. மே 1983) மூலம் முதல் நிலை நகராட்சியாகத் தரமுயர்த்தப்பட்டது. தற்போது 2023 இந்நகராட்சி சிறப்புநிலை நகராட்சியாக முன்னேற்றமடைந்துள்ளது.
வில்லியம் போசம்வொர்த்
வில்லியம் போசம்வொர்த் (William Bosomworth, பிறப்பு: மார்ச்சு 8 1847, இறப்பு: சூன் 7 1891), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1872-1880 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
வில்லியம் போசம்வொர்த் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 9 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1847 பிறப்புகள் பகுப்பு:1891 இறப்புகள் பகுப்பு:யார்க்சையர் துடுப்பாட்டக்காரர்கள்
தேனி
கலாச்சாரம்
தேனி மாவட்டம் தமிழ்நாட்டின் தென்பகுதியில் மேற்கு தொடர்ச்சிமலைகள் சூழ அமைந்த இயற்கை எழில்மிகு மாவட்டம் ஆகும். இது தாவரங்கள் மற்றும் விலங்கினங்களால் நிறைந்துள்ளது. வைகை அணை, சோத்துப்பாறை அணை, மஞ்சளாறு அணை, மேகமலை அணை உள்ளிட்ட ஆறுகளில் பல அணைகள் கட்டப்பட்டுள்ளன. இங்கு சுருலி நீர்வீழ்ச்சி, கும்பக்கரை நீர்வீழ்ச்சி மற்றும் மேகமலை நீர்வீழ்ச்சி என பல பிரபலமான நீர்வீழ்ச்சிகள் உள்ளன. இது கொடைக்கானல், தேக்கடி, மேகமலை, மூணார், கும்பக்கரை, சோத்துப்பாறை மற்றும் வைகை அணை போன்ற பல சுற்றுலா தலங்களால் சூழப்பட்டுள்ளது. தேனியின் அழகிய சூழல் என்பதால், இது தமிழ் திரையுலகின் மிகவும் விரும்பப்படும் படப்பிடிப்பு இடங்களில் ஒன்றாகும். தேக்கடி வனவிலங்கு சரணாலயமானது, கேரளாவிற்கும், தமிழ்நாட்டிற்கும் எல்லையில் அமைந்துள்ளது.
வீரபாண்டி திருவிழா, தேனியில் வீரப்ப அய்யனார் கோயில் திருவிழா, தேவதானபட்டியில் காமாட்சி அம்மன் கோயில் திருவிழா மற்றும் குச்சனூரில் உள்ள சனீஸ்வரன் கோயில் திருவிழா ஆகியவை இம்மாவட்டத்தில் கொண்டாடப்படும், முக்கிய திருவிழாக்கள் ஆகும்.
இலக்கியத் தலைநகரம்
ஒரு இலக்கியவாதியாக தமிழ்நாட்டில் உங்களைப் பெரிதும் கவர்ந்த ஊர்? என்கிற கேள்விக்கு கவிஞர் ஜெயபாஸ்கரன், “எழுத்தாளர்கள், கவிஞர்கள், விமர்சகர்கள் என்று எந்தப் பக்கம் திரும்பினாலும் தேனி மண் இலக்கியத்தால் மணக்கும். தேனியை தமிழ்நாட்டின் "இலக்கியத் தலைநகரம்' என்று ஒரு நேர்காணலில் பதில் அளித்திருக்கிறார்.
பேருந்து போக்குவரத்து
தேனியின் மையப்பகுதியில் தேனி - அல்லிநகரம் நகராட்சிக்குச் சொந்தமான காமராசர் பேருந்து நிலையம் அமைந்துள்ளது. இப்பேருந்து நிலையத்திலிருந்து, தமிழ்நாட்டின் முக்கிய நகரங்களுக்கு குறிப்பிட்ட நேரங்களிலும், மதுரை, திண்டுக்கல், திருச்சிராப்பள்ளி, கம்பம், போடிநாயக்கனூர், கோட்டயம் ஆகிய ஊர்களுக்கு அரசு மற்றும் தனியார் நிறுவனப் பேருந்துகள் அதிக அளவில் இயக்கப்படுகின்றன. இந்த பேருந்துநிலையத்திற்கு அதிகமான பேருந்துகள் வந்து செல்வதால் இடநெருக்கடி ஏற்பட்டு போக்குவரத்து நெரிசல் ஏற்பட்டு வந்தது. இதனால் புதிய பேருந்து நிலையம் ஒன்று அமைக்க நகராட்சி நிர்வாகம் முடிவு செய்து, தேனி புறவழிச்சாலையில் கட்டி முடிக்கப்பட்டது. 2014ம் வருடத்திலிருந்து இப்புதிய பேருந்து நிலையம், 'கர்னல் பென்னிகுயிக் பேருந்து நிலையம்' என்ற பெயரில் இயங்கி வருகிறது.
தொடருந்து போக்குவரத்து
thumb|right|400pxl|தேனி தொடருந்து நிலைய முன்பகுதி
மதுரையிலிருந்து .- போடிநாயக்கனூர் செல்லும் தொடருந்துப் பாதையில் தேனி தொடருந்து நிலையம் அமைந்துள்ளது. இந்தத் தொடருந்து நிலையத்திற்கு மதுரையிலிருந்து போடிநாயக்கனூர் செல்லும் பயணிகள் தொடருந்து காலையிலும், இந்தப் பயணிகள் தொடருந்து மாலையில் போடிநாயக்கனூரிலிருந்து மதுரைக்குத் திரும்பிச் செல்லும் போதும் நின்று செல்கிறது. இந்தத் தொடருந்து நிலையம் தவிர தேனி மாவட்ட ஆட்சித்தலைவர் அலுவலகப் பகுதியில் அமைக்கப்பட்டுள்ள நிறுத்தப் பகுதியிலும், இந்தத் தொடருந்து நிறுத்தப்படுகிறது. இந்தத் தொடருந்து வாரவிடுமுறை நாளான, ஞாயிற்றுக்கிழமைகளில் இயக்கப்படுவதில்லை.
வானூர்தி நிலையம்
இங்கிருந்து 77 கி.மீ தொலைவிலுள்ள மதுரை வானூர்தி நிலையம், அருகிலுள்ள வானூர்தி நிலையம் ஆகும்.
மேல்நிலைப் பள்ளிகள்
தேனி-அல்லிநகரம் நகராட்சியில், கீழ்காணும் மேல்நிலைப்பள்ளிகள் உள்ளன.
கோயில்கள்
இங்கு இந்து சமயம் சார்ந்தவர்கள் வழிபாட்டிற்காகப் பல கோயில்கள் இருப்பினும் கீழ்காணும் கோயில்கள் சிறப்புடன் விளங்குகின்றன.
தேவாலயங்கள்
இங்கு கிறித்துவ சமயம் சார்ந்தவர்கள் வழிபாட்டிற்காக சில தேவாலயங்கள் உள்ளன. அவை:
பள்ளிவாசல்கள்
இங்கு இசுலாமிய சமயம் சார்ந்தவர்கள் தொழுகை நடத்துவதற்காக சில பள்ளிவாசல்கள் உள்ளன. அவை:
வெளி இணைப்புகள்
பகுப்பு:தேனி மாவட்டம் பகுப்பு:தேர்வு நிலை நகராட்சிகள்
அச்சல்வாடி ஊராட்சி
அச்சல்வாடி ஊராட்சி (Achalvadi Gram Panchayat), தமிழ்நாட்டின் தர்மபுரி மாவட்டத்தில் உள்ள அரூர் வட்டாரத்தில் அமைந்துள்ளது. இந்த ஊராட்சி, அரூர் சட்டமன்றத் தொகுதிக்கும் தர்மபுரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 9221 ஆகும். இவர்களில் பெண்கள் 4475 பேரும் ஆண்கள் 4746 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தருமபுரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சார்லஸ் டார்வின் அறக்கட்டளை
சார்லசு டார்வின் அறக்கட்டளை (Charles Darwin Foundation) என்பது 1959ஆம் ஆண்டில் ஐக்கிய நாடுகள் கல்வி, அறிவியல், பண்பாட்டு நிறுவனம் மற்றும் பன்னாட்டு இயற்கைப் பாதுகாப்புச் சங்கம் ஆகிய அமைப்பின் முயற்சியின்கீழ் நிறுவப்பட்டது. சார்லஸ் டார்வின் ஆராய்ச்சி மையம் இந்த அறக்கட்டளையின் தலைமையகமாக செயல்படுகிறது. அறிவியல் ஆராய்ச்சி மற்றும் சுற்றுச்சூழல் கல்வியை ஊக்குவிக்குவிப்பதை நோக்கமாகக் கொண்டு இந்த அறக்கட்டளை செயல்படுகிறது. சார்லஸ் டார்வின் அறக்கட்டளை எக்குவோடரில், கலாபகோசு, சாண்டா குரூசு தீவு, புவேர்ட்டோ அயோராவில் அமைந்துள்ளது.
சார்லஸ் டார்வின் ஆராய்ச்சி நிலையம்
சார்லஸ் டார்வின் ஆராய்ச்சி நிலையம் சார்லஸ் டார்வின் அறக்கட்டளையால் இயக்கப்படும் ஓர் உயிரியல் ஆராய்ச்சி நிலையமாகும். இவ்வாராய்ச்சி நிலையம் கலிபகோஸ் தீவுகளில் உள்ள பியூர்டோ அயோரா கிராமத்தில் அகாடமி விரிகுடாவின் கரையோரத்தில் அமைந்துள்ளது. 1959 ஆம் ஆண்டு நிறுவப்பட்டு 1964 ஆம் ஆண்டு நாட்டுக்காக அர்பணிக்கப்பட்ட ஆராய்ச்சி நிலையம் ஆகும். இயற்கை வரலாற்றினை விளக்குவதற்காகவும், கலாபகோஸ் தீவுகளின் பாதுகாப்பு கல்விக்காகவும் திட்டங்கள் மேற்கொள்ளப்படுகின்றன.
வெளிபுற இணைப்புகள்
பகுப்பு:சூழலியல் அமைப்புகள் பகுப்பு:எக்குவடோர் பகுப்பு:துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
குப்பிழான் ஐ. சண்முகன்
'''குப்பிழான் ஐ. சண்முகன்''' (1 ஆகத்து 1946 – 24 ஏப்ரல் 2023) என்பவர் ஓர் ஈழத்து எழுத்தாளர். சிறுகதை, கவிதை, திறனாய்வு, ஆன்மீகம் எனப் பல துறைகளில் எழுதியவர். பேராதனைப் பல்கலைக் கழகத்தில் கலைப்பட்டம் பெற்ற இவர் ஓர் ஆசிரியர். அலையின் ஆரம்ப ஆசிரியர் குழுவில் இடம்பெற்றவர்.
வாழ்க்கைக் குறிப்பு
குப்பிழான் ஐ. சண்முகனின் இயற்பெயர் ஐ. சண்முகலிங்கம். இவர் யாழ்ப்பாணம் மாவட்டம், சுன்னாகம், குப்பிழான் என்ற ஊரில் ஐயாத்துரை, இரத்தினம்மா ஆகியோருக்குப் பிறந்தவர். குப்பிழான் வினேசுவரா வித்தியாலயம், புன்னாலைக்கட்டுவன் மெதடித்த மிசன் ஆங்கிலப் பாடசாலை ஆரம்பக் கல்வியையும், தெல்லிப்பழை யூனியன் கல்லூரியில் உயர்தரக் கல்வியையும் பயின்றார். பேராதனைப் பல்கலைக்கழகத்தில் கலைப் பட்டம் பெற்றார். 1968 முதல் அரசத் திணைக்களங்களில் எழுத்தராகப் பணியாற்றி, பின்னர் 1984 முதல் 22 ஆண்டுகள் ஆசிரியராகப் பணியாற்றினார்.
எழுத்துப் பணி
உயர்தர வகுப்பு மாணவனாக இருந்த போது இவர் சிலோன் விஜயேந்திரன், மாவை நித்தியானந்தன் ஆகியோரோடு இணைந்து "யாழ் இலக்கியக் கழகம்" என்ற அமைப்பின் மூலமும், பின்னர் ஐ. சாந்தன், அ. யேசுராசா போன்றோரோடு சேர்ந்து "கொழும்பு இலக்கியக் கழகம்" மூலமும் இலக்கியச் செயற்பாடுகளில் ஈடுபட்டார்.
மறைவு
குப்பிழான் ஐ. சண்முகன் 2023 ஏப்ரல் 24 அதிகாலையில் யாழ்ப்பாணம் போதனா வைத்தியசாலையில் தனது 77 ஆவது அகவையில் காலமானார்.
வெளி இணைப்புகள்
பகுப்பு:ஈழத்து எழுத்தாளர்கள் பகுப்பு:1946 பிறப்புகள் பகுப்பு:2023 இறப்புகள் பகுப்பு:யாழ்ப்பாணத்து நபர்கள் பகுப்பு:இலங்கைத் தமிழ் ஆசிரியர்கள்
குடும்பம் (திரைப்படம்)
மேற்கோள்கள்
பகுப்பு:1984 தமிழ்த் திரைப்படங்கள்‎ பகுப்பு:கங்கை அமரன் இசையமைத்த திரைப்படங்கள் பகுப்பு:விஜயகாந்த் நடித்துள்ள திரைப்படங்கள் பகுப்பு:மனோரமா நடித்த திரைப்படங்கள் பகுப்பு:சுஜாதா நடித்த திரைப்படங்கள் பகுப்பு:எஸ். ஏ. சந்திரசேகர் இயக்கிய திரைப்படங்கள்
திருமுழுக்கு
thumb|திருமுழுக்கு, 15-ஆம் நூற்றாண்டு ஓவியம், பிலாரன்சு திருமுழுக்கு அல்லது ஞானஸ்நானம் (Baptism)என்பது கிறித்தவத்தில் நீரைப் பயன்படுத்தி செய்யப்படும் சமயம் சார்ந்த கழுவுதல் சடங்காகும். மிகப் பெரும்பான்மையான கிறித்தவ திருச்சபைகள் திருமுழுக்குச் சடங்கைக் கடைப்பிடிக்கின்றன.
பெயர்த் தோற்றம்
திருமுழுக்கு என்னும் சொல் Βάπτισμα (baptisma) என்னும் கிரேக்கச் சொல்லின் தமிழாக்கம் ஆகும். அதற்குக் கழுவுதல், குளிப்பாட்டுதல், நீராடல் என்னும் பொருள் உண்டு. திருமுழுக்குப் பெறுவோரைத் தண்ணீரில் முழுவதுமாக அமிழ்த்தி இச்சடங்கைச் சில சபைகள் நிகழ்த்துகின்றன.
கத்தோலிக்க திருச்சபையில் குழந்தைகளுக்குத் திருமுழுக்கு வழங்கும் பழக்கம் நீடித்துவந்துள்ளது. திருமுழுக்குப் பெறுவோரின் தலைமீது தண்ணீர் வார்க்கும் பழக்கம் இச்சபையில் பரவலாக உள்ளது. திருமுழுக்குப் பெறுவோரின் தலையைத் திருமுழுக்குத் தொட்டியில் உள்ள நீரில் அமிழ்த்தி, அல்லது அவரை முழுதுமாக அந்நீரில் அமிழ்த்தி இச்சடங்கை நிகழ்த்தும் முறையும் கத்தோலிக்க திருச்சபையில் ஆங்காங்கே பரவிவருகிறது. இவ்வாறு பாவக்கறை கழுவப்பட்டு, தூய்மை அடைந்து இறையருளைப் பெறுகின்ற செயல் அடையாள முறையில் மிகத் தெளிவாக வெளிப்படுகிறது.
திருமுழுக்குப் பெறுவோரின் தலைமீது நீரைத் தெளித்து, திருமுழுக்கு வழங்குவதும் உண்டு.
திருமுழுக்கு வழங்கப்படும் முறை
திருமுழுக்கு என்னும் அருள்சாதனத்தின் அடிப்படையான கூறுகள் இரண்டு. அவை, நீரால் கழுவப்படுதலும், அப்போது சொல்லப்படுகின்ற வாய்பாடும் ஆகும். கத்தோலிக்க திருச்சபையும் வேறு பல கிறித்தவ சபைகளும் "தந்தை (பிதா), மகன் (சுதன்), தூய ஆவியின் பெயரால்" திருமுழுக்கு வழங்குகின்றன. இதற்கு ஆதாரமாக மத்தேயு நற்செய்தியில் இயேசு சீடர்களுக்குக் கட்டளை கொடுத்து அனுப்பும் பகுதி (மத்தேயு 28:16-20). அதன்படி, இயேசு பன்னிரு சீடர்களையும் அணுகி, 'விண்ணுலகிலும் மண்ணுலகிலும் அனைத்து அதிகாரமும்.எனக்கு அருளப்பட்டிருக்கிறது. எனவே, நீங்கள் போய் எல்லா மக்களினத்தாரையும் சீடராக்குங்கள்: தந்தை, மகன், தூய ஆவியார் பெயரால் திருமுழுக்குக் கொடுங்கள்' என்றார் (மத் 28:18-19).
"ஒருமை பெந்தகோஸ்து சபையினர்" (Oneness Pentacostals) மூவொரு இறைவன் என்னும் கோட்பாட்டை ஏற்காததால், "இயேசுவின் பெயரால்" மட்டுமே திருமுழுக்கு அளிக்கும் வழக்கத்தைக் கொண்டுள்ளனர். அவர்கள் காட்டுகின்ற விவிலிய ஆதாரங்களில் ஒன்று: பேதுரு அவர்களிடம், 'நீங்கள் மனம் மாறுங்கள். உங்கள் பாவங்களிலிருந்து மன்னிப்புப் பெறுவதற்காக ஒவ்வொருவரும் இயேசு கிறிஸ்துவின் பெயரால் திருமுழுக்குப் பெறுங்கள். அப்பொழுது தூய ஆவியைக் கொடையாகப் பெறுவீர்கள்' என்றார் (திருத்தூதர் பணிகள் 2:38).
திருமுழுக்கு வழங்காத சபைகள்
சில கிறித்தவர்கள் குறிப்பாக குவாக்கர், இரட்சணிய சேனை மதக்குழுவினர் திருமுழுக்கு தேவை என்னும் கோட்பாட்டை ஏற்பதில்லை.
திருமுழுக்கின் வரலாறு
alt=|இடது|thumb|மூழ்கியது சுவிசேஷ கிறிஸ்தவ ஞானஸ்நானம்
பகுப்பு:கிறித்தவ வழிபாடு பகுப்பு:அருட்சாதனங்கள்
ரொட்டி ஜான்
ரொட்டி ஜான் என்பது ஒரு வகை உணவாகும். இந்த உணவு மலேசியா, சிங்கப்பூர் மற்றும் புரூனே ஆகிய நாடுகளின் புகழ்பெற்ற உணவாகும். இது ஆம்லட் சான்விச் போன்ற உணவாகும். ரொட்டி என்பது இந்தி, உருது மற்றும் மலாய் மொழிச் சொல்லாகும்.
சேர்மானப் பொருட்கள்
இதில் சேர்மானப் பொருட்களாக, மிகச் சிறிதாக நறுக்கிய கோழிக் கறி அல்லது ஆட்டுக் கறி, வெங்காயம், தக்காளி அல்லது மிளகாய்ச் சாறு மற்றும் ரொட்டி ஆகியவை அடங்கும்.
பூர்வீகம்
இதன் பூர்வீகம் தென்கிழக்காசிய நாடுகளாகும். 1960 - 1970 களில் இது சிங்கப்பூரில் உருவானது எனும் கருத்தும் உள்ளது.
மேற்கோளகள்
பகுப்பு:உணவுகள் பகுப்பு:ரொட்டி வகைகள்
மலேசியப் பிரதமர் துறை
மலேசியப் பிரதமர் துறை (ஆங்கிலம்: Prime Minister Department; மலாய்: Jabatan Perdana Menteri (JPM); ஜாவி: جابتن ڤردان منتري) என்பது மலேசியாவின் மத்திய அரசின் அமைச்சகம் ஆகும். அரசாங்கத்தின் அனைத்துப் பிரிவுகளின் சேவைகளும்; கொள்கை, சட்டம், ஒழுங்குமுறைகள் மூலமாக முறையாகச் செயல்படுத்தப் படுவதைக் கண்காணிப்பது மலேசியப் பிரதமர் துறையின் நோக்கம் ஆகும்.
இந்தத் துறைக்கு மலேசியப் பிரதமர் தலைமை தாங்குகிறார். அவருக்கு உதவியாகப் பிரதமர் துறை அமைச்சர்கள் உள்ளனர்.
மலேசியப் பிரதமர் துறையில்; மலேசியப் பிரதமர் அலுவலகம் (Prime Minister's Office), மலேசிய துணைப் பிரதமர் அலுவலகம் (Deputy Prime Minister's Office) மற்றும் 50-க்கும் மேற்பட்ட பிற அரசு நிறுவனங்களைக் கொண்டுள்ளது.
மலேசியப் பிரதமர் துறை ஜூலை 1957-இல் நிறுவப்பட்டது. இதன் தலைமையகம் பெர்டானா புத்ரா (Perdana Putra), புத்ராஜெயாவில் (Putrajaya) உள்ளது.
கட்டமைப்பு
முன்பு இந்த மலேசியப் பிரதமர் துறை, பிரதமர் துறையின் பொது நிர்வாகம் (General Administration) என அழைக்கப்பட்டது.
என இத்துறை ஒழுங்கமைக்கப்பட்டு உள்ளது.
அனைத்து ஒன்பது (9) பிரிவுகளும் மூத்த துணைப் பொதுச் செயலாளரிடம் (Senior Deputy Secretary-General) அறிக்கைகளைச் சம்ர்ப்பிக்கின்றன. இவருக்கு துணைப் பொதுச் செயலாளர் (நிதி மற்றும் மேம்பாடு) மற்றும் துணைப் பொதுச் செயலாளர் (மேலாண்மை) ஆகிய இரு துணைப் பொதுச் செயலாளர்களால் உதவிகள் செய்யப் படுகின்றன.
அமைப்பு
(29 சனவரி 2019 நிலவரப்படி)
மேலும் காண்க
பகுப்பு:மலேசியாவில் அரசியல் பகுப்பு:மலேசிய அமைச்சுகள் பகுப்பு:புத்ராஜெயா
நுகர்வு இலத்திரனியல் கண்காட்சி
பன்னாட்டு நுகர்வு இலத்திரனியல் கண்காட்சி  (International Consumer Electronics Show, CES) ஒவ்வொரு ஆண்டும் சனவரியில் ஐக்கிய அமெரிக்காவின் நெவாடா மாநிலத்திலுள்ள லாஸ் வேகஸ் நகரில் நடைபெறும் ஓர் முதன்மை வணிகக் கண்காட்சி ஆகும். பொதுமக்களுக்கு அணுக்கமில்லாத இந்தக் கண்காட்சியை நுகர்வு இலத்திரனியல் சங்கம் நடத்துகிறது. இங்கு புதிய கருவிகளைக் குறித்த அறிவிப்புகளும் வரவிருக்கும் பொருட்களின் முன்னோட்டமும் வழங்கப்படுகின்றன. 1979ஆம் ஆண்டுமுதல் 2003 வரை இயங்கிய கணினி வணிகர் கண்காட்சி (COMDEX) இரத்தான பிறகு இதன் முக்கியத்துவம் கூடியுள்ளது.
செர் பகதூர் தேவ்பா
செர் பகதூர் தேவ்பா (Sher Bahadur Deuba) (शेर बहादुर देउवा) (பிறப்பு: 13 சூன் 1946) born 13 June 1946) நேபாள அரசியல்வாதியும், 40வது பிரதம அமைச்சரும் முன்னர் 1995 -1997 மற்றும் 2001-2002, 2004-2005, 2017-2018 ஆகிய காலகட்டங்களில், ஆக மொத்தம் நான்கு முறை நேபாள பிரதம அமைச்சராக பதவி வகித்தவர். மேலும் இவர் தற்போது நேபாளி காங்கிரஸ் கட்சியின் தலைவராகவும் உள்ளார். நேபாள உச்ச நீதிமன்றத்தின் அரசியல் சாசன அமர்வு அளித்த தீர்ப்பின் படி, இவர் ஐந்தாம் முறையாக நேபாள பிரதம அமைச்சராக 13 சூலை 2021 அன்று பதவியேற்றார்.  18 சூலை 2021 அன்று நேபாள பிரதிநிதிகள் சபையில் நடைபெற்ற நம்பிக்கை வாக்கெடுப்பில் 165 வாக்குகள் பெற்று செர் பகதூர் தேவ்பா தமது பிரதமர் பதவியை தக்க வைத்துக் கொண்டார்.
நுகர்வு இலத்திரனியல் கண்காட்சி
2004
நீலக்கதிர் வட்டு வடிவமைப்பைக் குறித்த முதல் அமெரிக்க பத்திரிகையாளர் கூட்டத்தை நீலக்கதிர் குழுமம் இங்குதான் நடத்தியது.
செர் பகதூர் தேவ்பா
நேபாள நாடாளுமன்றத் தேர்தல், 2017
2017 நேபாள நாடாளுமன்றத் தேர்தலில், செர் பகதூர் தலைமையிலான  ஜனநாயகக் கூட்டணி இரண்டாம் இடத்தில் தள்ளப்பட்டு, இடதுசாரி கூட்டணி கட்சிகளான நேபாள கம்யுனிஸ்ட் கட்சி (மார்க்சிஸ்ட்-லெனினிஸ்ட் ஒன்றியம்) மற்றும் நேபாள கம்யுனிஸ்ட் கட்சி (மாவோயிஸ்ட்) கட்சிகள் பெரும்பான்மையான தொகுதிகளை கைப்பற்றியுள்ளது. செர் பகதூர் தலைமையிலான நேபாளி காங்கிரஸ் இரண்டாவது இடத்தில் உள்ளது. எனவே செர் பகதூர் தேவ்பா, புதிய நாடாளுமன்றத்தை அமைத்தவுடன், 21 சனவரி 2018க்குள்  பிரதமர் பதவியிலிருந்து பதவி  விலக உள்ளார்.
மேற்கோள்கள்
* * பகுப்பு:நேபாள அரசியல்வாதிகள்
நுகர்வு இலத்திரனியல் கண்காட்சி
2005
மைக்ரோசாப்ட் நிறுவனரும் தலைவருமான பில் கேட்ஸ் வழங்கிய தலைமை உரையின்போது விண்டோஸ் மீடியா சென்டரை அறிமுகப்படுத்துகையில் நீலத் தடங்கல் திரை தோன்றி சங்கடத்தில் ஆழ்ந்தார்.
சாம்சங் 102 இன்ச் பிளாஸ்மா தொலைக்காட்சியை காட்சிப்படுத்தியது.
2006
உயர் வரையறு தொலைக்காட்சி பில்கேட்சின் தலைமை உரையின் மையக்கருத்தாக அமைந்திருந்தது
2010
thumb|250px| எல்.ஜி. எல்க்ட்ரானிக்ஸ் நிறுவனத்தின் காட்சித்திரை அருகே கண்காட்சியில் கலந்து கொண்டோர் (2010)
2012
இந்த ஆண்டின் கண்காட்சி சனவரி 10 முதல் சனவரி 13 வரை நடைபெறும். மைக்ரோசாப்ட் வெளியிட்டுள்ள அறிக்கையில் இதுவே அந்த நிறுவனம் பங்கு கொள்ளும் கடைசி கண்காட்சி என அறிவித்துள்ளது.
வெளியிணைப்புகள்
பகுப்பு:கண்காட்சிகள்
ஆரியபட்டர்
ஆரியபட்டர் அல்லது முதலாம் ஆரியபட்டர் ('Aryabhata, Aryabhata I) (ISO: ) (பொ.ஊ. 476–550)  பண்டைக்கால இந்தியக் கணிதவியலாளரும் வானியலாளருமாவார். குப்த காலத்தில் வாழ்ந்த இவர் எழுதிய நூல்கள் ஆரியபட்டியம், ஆரிய சித்தாந்தம் ஆகியவையாகும்.
இந்தியக் கணிதவியல் வரலாற்றில் இரண்டு ஆரியபட்டர்கள் புகழ் பெற்றுள்ளார்கள். இவர்களுள் பொ.ஊ. ஐந்தாம் நூற்றாண்டின் இறுதிப்பகுதியிலும், ஆறாம் நூற்றாண்டின் தொடக்கத்திலும் வாழ்ந்த ஆரியபட்டரைப் பற்றியது இந்தக் கட்டுரை. பிற்காலத்தில் வாழ்ந்த இரண்டாம் ஆரியபட்டா என்பவரிடம் இருந்து வேறுபடுத்துவதற்காக இவரை முதலாம் ஆரியபட்டர் அல்லது மூத்த ஆரியபட்டர் எனவும் அழைப்பது உண்டு. இவரது பிறப்பிடத்தைச் சரியாகத் தீர்மானிக்கத்தக்க வகையில் சான்றுகள் எதுவும் அகப்படவில்லை. எனினும் இவர் குசுமபுரா என்னும் இடத்துக்குச் சென்று அங்கே உயர்கல்வி கற்றதாகவும், அங்கே வாழ்ந்ததாகவும் அறியப்படுகின்றது. இவருடைய நூலுக்கு உரையெழுதிய பாஸ்கரர், இவ்விடம், இன்றைய பாட்னாவான பாடலிபுத்திரமே என்கிறார்.
இயற்கணிதத்தைச் சார்ந்து முதன்முதலில் எழுதப்பட்ட நூல் இந்தியாவில் ஆரியபட்டரால் பொ.ஊ. 5ம் நூற்றாண்டில் எழுதப்பட்டது. இது பீசகணிதம் என்று பெயர்கொண்டது. பாடல் வடிவில் அமைந்துள்ள ஆரியபட்டீயம், கணிதவியல், வானியல் தொடர்பான கண்டுபிடிப்புக்கள் பலவற்றைக் கொண்டுள்ளது. தொடர்ந்த பல நூற்றாண்டுகளிலும் இந்தியக் கணிதவியலில் இந்நூல் செல்வாக்குச் செலுத்தியது. மிகச் சுருக்க வடிவில் இருந்த இந்நூலுக்கு, விரிவான உரைகளை இவரது மாணவரான முதலாம் பாஸ்கரரும்; பொ.ஊ. 15 ஆம் நூற்றாண்டில், ஆரியபட்டீய பாஷ்யம் என்ற பெயரில் நீலகண்ட சோமயாசி என்பவரும் எழுதியுள்ளனர்.
ஆரியபட்டர் ஒலியன் எண் குறியீட்டு முறையை உருவாக்கினார். இதில், எண்கள் ஓரசை கொண்ட உயிர்மெய்யெழுத்துக்களால் குறிக்கப்பட்டன. பின்வந்த பிரம்மகுப்தர் போன்ற அறிஞர்கள் அவரது படைப்புகளை கணிதம், காலக்கிரியம், கோளப்பதம் ("கோள வானியல்") எனப் பிரித்தனர். இவரது தூய கணிதமானது வர்க்கமூலம் மற்றும் கனமூலம் கணக்கிடல், வடிவவியல் வடிவங்களும் அவற்றின் பண்புகளும், அளவியல், சூரியக் கடிகாரக் கோலின் நிழலைக் கணக்கிடும் கூட்டுத் தொடர் கணக்குகள், இருபடிச் சமன்பாடுகள், நேரியல் சமன்பாடுகள் தேரவியலா சமன்பாடுகள் ஆகியவற்றைப் பற்றிய விளக்கங்களைக் கொண்டிருந்தது. பை (கணித மாறிலி) (π) இன் மதிப்பை நான்கு தசமதிருத்தமாகக் கணக்கிட்டார். மேலும் யோகான் என்றிச் இலாம்பெர்ட் பை (கணித மாறிலி) (π) ஒரு விகிதமுறா எண் என நிறுவியதற்கு சுமார் 1300 ஆண்டுகளுக்கு முன்னரே ஆரியபட்டர் அவ்வுண்மையை அறிந்திருந்தார். ஆரியபட்டரின் முக்கோணவியலின் சைன் அட்டவணையும் முக்கோணவியல் குறித்த இவரது கருத்துக்களும் இசுலாமியப் பொற்காலத்தில் மிகவதிகத் தாக்கத்தை ஏற்படுத்தின. இவரது நூல்கள் அரபு மொழியில் மொழிபெயர்க்கப்பட்டு இசுலாமிய அறிஞர்கள் முகம்மது இப்னு மூசா அல்-குவாரிஸ்மி, அபு இசாக் இப்ராகிம் அல்-சர்க்காலி ஆகிய இருவருக்கும் முன்னோடியாக இருந்தன.
கோள வானியலில் தள முக்கோணவியலைப் பயன்படுத்தி சூரிய, நிலவு மறைப்புகளைக் கணக்கிட்டார். விண்மீன்கள் மேற்கே நகர்வதுபோலத் தோன்றுவதற்குக் காரணம் புவி தன் அச்சில் சுழல்வதே காரணம் என்பதையும் நிலவும் பிற கோள்களும் ஒளிர்வதற்கு சூரிய ஒளியின் எதிரொளிப்பே காரணம் என்பதையும் கண்டுபிடித்தார்.
பிறந்த காலமும் இடமும்
ஆரியபட்டீய நூலில், கலி யுகம் 3600 ஆண்டில் தனது வயது 23 என அவரே குறிப்பிட்டுள்ளார். இது பொ.ஊ. 499 ஆண்டைக் குறிக்கும். எனவே அவர் பிறந்தது பொ.ஊ. 476 ஆம் ஆண்டென அறியலாம். தான் குசும்புரா அல்லது பாடலிபுத்திரம் (தற்போது பட்னா, பீகார்) என்ற இடத்தைச் சேர்ந்தவர் எனவும் அவர் குறிப்பிட்டுள்ளார்.
மாறுபட்ட கருத்துகள்
ஆரியபட்டர் பிறந்த ஆண்டு குறித்து தெளிவாக ஆரியபட்டியத்தில் கூறி இருந்தாலும், அவர் எந்த இடத்தில் பிறந்தார் என்பது அறிஞர்களுக்கு இடையே ஒரு புரியாத புதிராக இருந்து வருகிறது. சிலர் இவர் நர்மதை மற்றும் கோதாவரி ஆறுகளுக்கிடையே இருந்த அஸ்மகம் என்ற ஆந்திரப் பிரதேசத்தில் உள்ள தெலுங்கானா வட்டாரத்தில் பிறந்ததாகவும், ஆனால் முந்திய புத்தமத உரைகள் அஸ்மகத்தை இன்னும் தெற்கு வசமாக தக்ஷிணபதத்தில் அதாவது தக்காணப் பீடபூமியிலும், மற்றும் இதர உரைகள் அஸ்மகத்தில் அலெக்சாந்தர் போர் புரிந்ததாகவும் விளக்கி உள்ளன, அப்படி இருந்தால் அது இன்னும் வடக்கில் இருந்து இருக்கும்.
ஒரு ஆய்வு ஆர்யபட்டா கேரளாவைச் சார்ந்தவர் என்கிறது. கேரளாவில் தற்போதுள்ள கொடுங்கல்லூர் என்ற ஊர்தான் அஸ்மகம் என்றும் இன்றைய கொடுங்கல்லூர் பண்டைய கேரளத்தின் திருவாஞ்சிக்குளத்தின் தலைநகர் என்றும் கருத்துள்ளது. ஆரியபட்டர் வாழ்ந்த இடமாகக் கேரளத்தைக் கூறும் கருத்துகளுக்கு எதிராக அவருக்கும் கேரளத்திற்கும் எந்தவொரு தொடர்பும் இல்லை என்ற கூற்றும் உள்ளது.
படைப்புகள்
ஆரியபட்டர் கணிதம் மற்றும் வானவியல் சார்ந்த பல ஆராய்ச்சிக் கட்டுரைகளை எழுதியுள்ளார். அவற்றில் சில தொலைந்து போயின. இவர் எழுதிய ஆரியபட்டியம் தற்காலத்திற்கு கிடைக்கப்பெற்ற 5 ஆம் நூற்றாண்டைச் சேர்ந்த ஒரே இந்தியக் கணிதவியல் நூலாகும். மற்றொரு நூலான ஆரிய சித்தாந்தம் கிடைக்கப்பெறவில்லை. அரபு மொழி பெயர்ப்பின் காரணமாக மூன்றாவதான ஒரு ஆர்யபட்டரின் உரையும் கிடைத்துள்ளது. ஆனால் அதன் சமஸ்கிருத மூலப் பெயர் தெரிய வரவில்லை. இதைப் பற்றி பெர்சியன் நாட்டு அறிஞர் மற்றும் இந்தியத் தொடர்வரலாறுகளை எழுதிய அறிஞர் அபூ ரெஹான் அல்-பிரூனி குறிப்பிட்டு இருக்கிறார்.
ஆரியபட்டியம்
மிக சுருக்கமாக இருக்கும் இதன் பாக்களுக்கு இவரது சீடரான முதலாம் பாஸ்கரர் தனது தொடர்விளக்க விளக்க உரையாடல்களிலும், (பாஷயா, பா. 600) மேலும் நீலகந்த சோமையாஜி தனது உரையான ஆர்யபட்டீய பாஷ்யாவிலும், விவரமாக விளக்கம் உரைத்துள்ளனர் (1465).
ஆரிய சித்தாந்தம்
தொலைந்து போன இந்நூல் வானியல் கணிதம் கொண்ட படைப்பு. ஆரியபட்டருடன் வாழ்ந்தவரான அறிவியல் அறிஞர் வராகமிகிரர் என்பவரின் படைப்புக்களில் இருந்தும், அதற்குப் பின்னால் வந்த கணிதயியலாளர்கள் மற்றும் தொடர்விளக்க உரையாளர்களின் படைப்புகளில் இருந்தும் (பிரம்மகுப்தர், முதலாம் பாஸ்கரர்) இந்நூலைப் பற்றித் தெரிய வருகிறது. ''
இடப்பெறுமான முறையும் சுழியமும்.
மூன்றாம் நூற்றாண்டின் கண்டுபிடிப்பான இடப்பெறுமான முறை ஆரியபட்டரின் படைப்புகளில் இடம்பெற்றுள்ளது. சுழியத்தின் குறியீடு வெளிப்படையாகப் பயன்படுத்தப்படாவிட்டாலும் ஆரியபட்டரின் படைப்புகளில் சுழியம் குறித்த விவரங்கள் பத்தின் அடுக்குகளின் இடப் பிடிப்பான்களாக மறைமுகமாகப் பயன்படுத்தப்பட்டுள்ளதாகப் பிரெஞ்சுக் கணிதவியலாளர் ஜார்சஸ் இல்பிரா கூறுகிரார்.
வேத காலத்தின் சமசுகிருத முறைப்படி எண்களையும் அளவுகளையும் குறிப்பதற்கு அட்சரங்களைப் (எழுத்துக்கள்) பயன்படுத்தினார். நினைவி வடிவிலமைந்த அவரது சைன் அட்டவணையில் இதனைக் காணலாம்.
பை இன் தோராய மதிப்பு
"நூறோடு நாலைக் கூட்டி, அதை எட்டால் பெருக்கி, அதனுடன் 62000 கூட்டி, 20000 விட்டம் கொண்ட ஒரு வட்டத்தின் சுற்றளவைக் கண்டறியலாம்."
இதன்படி, ஒரு வட்டத்தின் சுற்றளவு மற்றும் அதன் விட்டத்தின் விகிதாச்சாரம்: ((4+100)×8+62000)/20000 = 62832/20000= 3.1416.
அதாவது, இந்த விடையானது மூன்று தசம இலக்கங்களுக்குத் துல்லியமானது
இந்த மதிப்பு தோராயமானதும் கணக்கிடமுடியாதும் (விகிதமுறா எண்) என்ற பொருள்தரும் "ஆசன்ன" (நெருங்குகிறது) என்ற வார்த்தையை ஆரியபட்டர் பயன்படுத்தியதாக ஊகிக்கப்படுகிறது. இந்த ஊகம் உண்மையெனில் இம்மதிப்பின் விகிதமுறாத்தன்மையை பல நூற்றாண்டுகளுக்கு முன்னரே ஆரியபட்டர் அறிந்திருந்ததார் என்பது அவர் நுண்ணறிவுக்குச் சான்றாக அமைகிறது. ஏனெனில் பிற்காலத்தில் "பை" இன் விகிதமுறாத்தன்மை 1761 ஆம் ஆண்டில்தான் ஐரோப்பாவில் கணிதவியலாளர் யோகான் என்றிச் இலாம்பெர்ட்டால் நிறுவப்பட்டது.
அரபு மொழியில் ஆரியபட்டியம் மொழிபெயர்க்கப்பட்ட பின்னர் (c. 820 CE) முகம்மது இப்னு மூசா அல்-குவாரிஸ்மியின் இயற்கணித நூலில் இத்தோராயம் குறித்து பேசப்பட்டுள்ளது.
முக்கோணவியல்
கணிதபாதம் 6 இல், ஆர்யபட்டா ஒரு முக்கோணத்தின் பரப்பளவை இவ்வாறு அளக்கிறார்
அதன் பொருளானது : ஒரு முக்கோணத்திற்கு, அதன் செங்குத்துடன் அரைப் பக்கத்தை பெருக்கினால் அதன் பரப்பளவு கிட்டும்.
தேறப்பெறாத சமன்பாடுகள்
பண்டைய காலத்தில் இருந்தே இந்திய கணிதயியலாளர்களுக்கு அதிக ஆர்வத்தைத் தூண்டியது ax + b =cy போன்ற சமன்பாடுகளுக்கு முழுஎண் விடைகளைக் கண்டுபிடிப்பது ஆகும். இதனை தயபனதன் சமன்பாடுகள் என்று கூறுவர்.
முதலாம் பாஸ்கரரின் ஆரியபட்டியத்தின் விளக்க உரையிலுள்ள ஒரு எடுத்துக்காட்டு:
அதாவது N = 8x+5 = 9y+4 = 7z+1 என்று வரும் எண்ணைக் கண்டு பிடித்தல். N என்பதற்கு மிகக் குறைவான மதிப்பீடு 85 ஆகும். பொதுவாக, தயபனதன் சமன்பாடுகள் கடினமானதாகக் காணப்படும். இது போன்ற சமன்பாடுகள் பண்டைய வேத இலக்கிய உரையான சுலப சூத்திரங்களில் (பொ.ஊ.மு. 800) விரிவாக உரைக்கப்பட்டுள்ளது. இதற்கு விடை காணும் ஆரியபட்டரின் வழிமுறையானது  (कुट्टक) "குட்டக முறை" என்று அழைக்கப்பெற்றது. இது பாஸ்கரரின் உரையில் விரிவாக விளக்கப்பட்டுள்ளது. "குட்டக்" என்றால் பொடியாக்குவது, அதாவது சிறு துண்டுகளாக அதை உடைப்பது மேலும் அதற்கான அசல் காரணிகளை சிறு எண்களாக எழுதுவதற்கு ஒரு மீள்சுருள் நெறி முறை தேவைப்பட்டது. இந்த மீள்சுருள் நெறிமுறை, இந்தியக் கணிதவியலில் முதல்வரிசை தயபனதன் சமன்பாடுகளின் விடையைக் கண்டுபிடிக்கப் பயன்படுத்தப்பட்ட செந்தர நியம முறையாக உள்ளது. துவக்க காலத்தில் இயற்கணிதம் முழுவதுமே "குட்டக-கணிதம்" என அழைக்கப்பட்டது.
வானியல்
ஆரியபட்டரின் வானியல் முறையானது அவுதயகா முறை என அழைக்கப்பெற்றது. இம்முறைப்படி, லங்காவில், நிலநடுக்கோட்டில் உதயம் (விடியல்) ஏற்படும் போதிலிருந்து நாட்களின் துவக்கம் கணக்கிடப்பட்டது. அவர் வானவியல் பற்றி பின்னர் எழுதிய நூல்கள், வானியலுக்கு இரண்டாவதான ஒரு மாதிரியையும் முன்வைத்ததாகவும் ஆனால் அது குறித்த நூல் (அர்த்த-ராத்திரிகா) தொலைந்து போனதாகவும் கருத்து நிலவுகிறது. எனினும் பிரம்மகுப்தரின் கண்டகதயகத்திலுள்ள விவரங்களைக் கொண்டு ஆரியபட்டரின் இரண்டாவது வானியல் மாதிரியின் ஒரு பகுதியை மீளமைக்கலாம். சில பதிவேடுகளில் அவர் வானுலக நகர்வினைப் புவியின் சுழற்சியின் காரணமாக ஏற்படுவதாக குறித்துக் காட்டுகிறார். மேலும் இவர் கோள்களின் சுற்றுப்பாதையை நீள்வட்ட வடிவம் என்றும் கணித்தார்.
சூரிய மண்டல இயக்கம்.
ஆரியபட்டர் புவி தன் அச்சில் ஒரு நாளில் ஒரு சுற்று சுழன்று வருவதாக உறுதியாகத் அறிவித்தார். மேலும் அன்றைய நம்பிக்கையான வான் சுழல்கிறது என்பற்கு எதிராக, விண்மீன்களின் நகர்வுக்குக் காரணம் புவி தன் அச்சில் சுழல்வதே என்பதையும் முன்வைத்தார். இக்கருத்து ஆரியபட்டியத்தின் முதல் அத்தியாயத்தில் குறிப்பிடப்பட்டுள்ளது. அதில் அவர் புவி ஒரு "யுக"காலத்தில் மேற்கொள்ளும் சுழற்சிகளின் எண்ணிக்கையைக் கணக்கிட்டுத் தந்துள்ளார். ' அவரது கோலபாதத்தில் மேலதிக விவவரங்களைத் அளித்திருக்கிறார். "ஒரு மனிதன் தனது படகில் முன்னோக்கி செல்லும் போது, அவனைச் சுற்றி இருக்கும் அசையாத பொருட்கள் பின் நோக்கி நகருவதைப் போல தோற்றம் அளிக்கும், அதைப் போலவே அசையாமல் இருக்கும் நட்சத்திரங்கள் லங்காவில் இருந்து பார்க்கும் போது (அதாவது நிலநடுக்கோடு) மேற்கு நோக்கி செல்வது போல காட்சி அளிக்கும் [கோலபதம்.9]. “விண்மீன்கள் மற்றும் கோள்கள் அடங்கிய கோளம் எழுவதும் மறைவதும் அது அண்டவெளிக் காற்றால் நிலநடுக்கோட்டில் மேற்காக நிலையாகத் தள்ளப்பட்டுக் கொண்டே இருப்பதாகும்." (லங்கா என்பது நிலநடுக்கோட்டிலுள்ள ஒரு அடையாள புள்ளி ஆகும்.)
ஆரியபட்டர் சூரிய மண்டலத்தின் புவிமைய மாதிரியை விளக்கி உள்ளார். இதன்படி சூரியனும் நிலவும் எபிவட்டங்களால் செலுத்தப்படுகின்றன. மேலும் அவையிரண்டும் புவியைச் சுற்றுகின்றன. இதேபோன்ற மாதிரி "பைத்தமகாசித்தாந்தத்திலும்" (சு. பொ.ஊ. 425) காணப்படுகிறது. இக்கருத்தின்படி எல்லாக் கோள்களின் நகர்வும் "மந்த" (மெதுவான), "சிகர" (வேகமான) என்ற இரு எபி வட்டங்களால் நிர்வகிக்கப்படுகின்றன. புவியில் இருந்து தூரத்தை வைத்து கோள்களை வரிசைப் படுத்தினால், அவை:"நிலா, புதன், வெள்ளி, ஞாயிறு (விண்மீன்), செவ்வாய் (கோள்), வியாழன் (கோள்), சனி (கோள்), விண்மீன் குழுக்கள்"
வெளி இணைப்புகள்
பகுப்பு:476 பிறப்புகள் பகுப்பு:550 இறப்புகள் பகுப்பு:இந்தியக் கணிதவியலாளர்கள் பகுப்பு:இந்திய வானியலாளர்கள் பகுப்பு:இந்திய அண்டவியலாளர்கள்
கோலா நெராங்
கோலா நெராங் (மலாய்: Bandar Kuala Nerang; ஆங்கிலம்: Kuala Nerang; சீனம்: 瓜拉尼让) மலேசியா, கெடா, பாடாங் தெராப் மாவட்டம் (Padang Terap District), பாடாங் தெராப் மக்களவை தொகுதியில் (Padang Terap Federal Constituency) அமைந்துள்ள ஒரு கிராமப்புற நகரம்.
இந்த நகரம் பாடாங் தெராப் மாவட்டத்தின் (Padang Terap District) தலைநகரமாகவும்; நிர்வாக மையமாகவும் விளங்குகிறது.
பொது
கோலா நெராங் நகரத்தின் வரலாற்றை இரண்டு கதைகளின் அடிப்படையில் விளக்கலாம்; கோலா மற்றும் நெராங் எனும் சொற்களைக் கொண்ட வரலாற்றுக் கதைகள்.
மலாய் மொழியில் கோலா (Kuala) என்றால் ஆற்றுச்சந்தி. நெராங் (Nerang) என்றால் மரங்கள் மற்றும் காடுகளால் சூழப்பட்ட குடியிருப்புப் பகுதி அல்லது ஒளிமயமான பகுதி என்று பொருள்.
புக்கிட் பெராங்கின் வனப் பகுதி
கோலா நெராங் நகரத்திற்கு அருகில் பெடு ஆறு (Sungai Pedu) மற்றும் பாடாங் தெராப் ஆறு (Sungai Padang Terap) ஆகிய இரண்டு ஆறுகள் சந்திக்கின்றன. அதனால் இந்த நகரம், கோலா நெராங் எனும் பெயரைப் பெற்று இருக்கலாம் என்றும் அறியப் படுகிறது.
துங்கு அப்துல் ரகுமான்
கோலா நெராங் நகரத்தின் தாக்கத்தினால் தன்னுடைய மகனுடைய பெயரில் நெராங் எனும் சொல்லை இணைத்துக் கொண்டார். அந்த வகையில் தம்முடைய மகனுக்கு துங்கு அகமது நெராங் (Tunku Ahmad Nerang) என்றும் பெயர் வைத்தார்.
பாடாங் தெராப் மாவட்ட அதிகாரி
கோலா நெராங் மலேரியா நோயைப் பரப்பும் கொசுக்கள் நிரம்பியிய பகுதி. அதனால் பாடாங் தெராப் மாவட்ட அதிகாரி பதவியைப் பலரும் விரும்பவில்லை. துங்கு அவர்கள் மாவட்டத்தின் அதிகாரியாகப் பதவி ஏற்றதும், கோலா நெராங் நகரத்தின் எல்லையில் உள்ள சதுப்பு நிலங்களைச் சுத்தப்படுத்தும் வேலையில் கவனம் செலுத்தினார்.
சதுப்பு நிலங்களில் தேங்கி இருந்த சதுப்புநில நீரை வெளியேற்றும் முயற்சிகளில் ஈடுபட்டு வெற்ரியௌம் கண்டார். அதன் விளைவாக கோலா நெராங் பகுதியில் மலேரியா நோயின் தாக்கங்கள் வெகுவாகக் குறைக்கப்பட்டன.
வெளி இணைப்புகள்
பகுப்பு:மலேசிய நகரங்கள் பகுப்பு:கெடா பகுப்பு:கெடா நகரங்கள்
ராணி அமீது
ராணி அமீது (Rani Hamid)   வங்காளதேச நாட்டைச் சேர்ந்த ஒரு சதுரங்க வீராங்கனையாவார். 1985 ஆம் ஆண்டு ராணி வங்காள தேச நாட்டின் முதல் பெண் பன்னாட்டு மாசுட்டர் ஆனார். 20 முறை உள்நாட்டு தேசிய அளவு சதுரங்கப் போட்டிகளில் கலந்து கொண்டு தேசிய வெற்றியாளர் ஆனார். தனது 75 ஆவது வயதில் 38 ஆவது பெண்கள் தேசிய வெற்றியாளர் போட்டியில் வெற்றியாளராக ராணி அமீது முடிசூட்டப்பட்டார். 2019 ஆம் ஆண்டு செப்டம்பர் மாதம் இவர் நாட்டின் 20 ஆவது தேசிய மகளிர் வெற்றியாளர் பட்டத்தை வென்றார். பிரிட்டிசு மகளிர் சதுரங்க வெற்றியாளர் போட்டியை மூன்று முறை வென்றுள்ளார். 2018 ஆம் ஆண்டு மண்டல வெற்றியாளராகவும் வென்றுள்ளார். 2018 ஆம் ஆண்டு உலகக் கோப்பை சதுரங்கப் போட்டியில் பத்திரிகையாளர்கள் தேர்வு விருதை இவர் பெற்றார். உருசியாவில் 2017 ஆம் ஆண்டு நடைபெற்ற பொதுநலவாய சதுரங்கப் போட்டியில் தங்கப் பதக்கம் வென்றார்.
ஆரம்ப வாழ்க்கை மற்றும் தொழில்
thumb| அமீது தனது கணவர் எம்.ஏ. அமீத்துடன் 1959 ஆண்டு திருமணத்திற்குப் பிறகு... அமீது 1944 இல் சில்லெட்டில் சயீதா யாசிமுன்னேசா காதுன் பிறந்தார். 34 வயதில் இவர் சதுரங்கம் விளையாட ஆரம்பித்தார். 1985 ஆம் ஆண்டு முதன் முதலாக இவருக்கு பிடே அமைப்பின் பெண்கள் பன்னாட்டு மாசுட்டர் பட்டம் வழங்கப்பட்டது.
மொத்தமாக அமீது வெற்றி பெற்றுள்ள 19 பட்டங்களில் 1979 ஆம் ஆண்டு முதல் 1984 ஆம் ஆண்டு  வரை தொடர்ந்து ஆறு ஆண்டுகள் தேசிய வெற்றியாளர் பட்டத்தை வென்றார். வங்காளதேசத்தில் ஒரு பெண் பெற்ற அதிக அளவிலான மகளிர் வெற்றியாளர் பட்டங்கள் ஆகும். மேலும், இவர் 1983, 1985 மற்றும் 1989 ஆம் ஆண்டுகளில் பிரித்தானிய மகளிர் வெற்றியளர் பட்டங்களையும் வென்றுள்ளார்.
ராணி அமீது தன்னுடைய 75 வயதில்  20 ஆவது வங்காளதேச தேசிய பெண்கள் பட்டத்தை வென்றார். இப்போட்டி 2019 ஆம் ஆண்டு செப்டம்பர் மாதத்தில் நடைபெற்றது. தனது 34 வயதில் சதுரங்கம் விளையாடத் தொடங்கிய இவர் 1985 ஆம் ஆண்டு தனது நாட்டின் முதலாவது பிடே பெண் பன்னாட்டு மாசுட்டர் தலைப்புக்கு தகுதியானவராய் உயர்ந்தார். அந்த நேரத்தில், இவர் ஏற்கனவே தனது முதல் தேசிய வெற்றியாளர் கோப்பையை 1979 ஆம் ஆண்டு வென்றிருந்தார். 1984 ஆம் ஆண்டு முதல் ராணி அமீது அனைத்து உலக சதுரங்க ஒலிம்பியாடு போட்டிகளிலும்  விளையாடினார். இவற்றில் மூன்று முறை பொது அணியில் விளையாடியுள்ளார்.
2018 ஆம் ஆண்டு வங்கதேச நாட்டின் மண்டல வெற்றியாளராக ராணி  இருந்தார். உருசியாவில் நடைபெற்ற 2018 உலகக் கோப்பை போட்டியின் போது "பத்திரிகையாளர்கள் தேர்வு விருதை" இவர் வென்றார். புது தில்லியில் 2017 ஆம் ஆண்டு நடைபெற்ற பொதுநலவாய சதுரங்கப் போட்டியில் இவர் தங்கப் பதக்கம் பெற்றார்.
தனிப்பட்ட வாழ்க்கை
1959 ஆம் ஆண்டு முதல் 2008 ஆம் ஆண்டு வரை விளையாட்டு அமைப்பாளராக இருந்த படைவீரர் கர்னல் எம்.ஏ. அமீதை இவர் திருமணம் செய்து கொண்டார். அவர்களின் மகன் கைசர் அமீது முகமதியன் விளையாட்டுச் சங்கத்தில் கால்பந்து வீரராக இருந்தார். 1980 மற்றும் 1990 ஆம் ஆன்டுகளில் வங்கதேச கால்பந்து அணியின் தலைவராகவும் கைசர் இருந்தார். இவரது மற்றொரு மகன், சோகல் அமீது தேசிய சுவர்ப்பந்து வெற்றியாளராக இருந்தார். இளைய மகன், பாபி அமீது முன்னாள் தேசிய எறி பந்து வீரராவார். இதைத் தவிர முதல் பிரிவு கால்பந்து வீரராகவும் இருந்தார். இவரது மகள் இயபீன் அமீது எப்போதும் விளையாட்டு ஆர்வலராகவும், விளையாட்டு குடும்பத்திற்கு ஆதரவாளராகவும் இருந்தார்.
புற இணைப்புகள்
பகுப்பு:வாழும் நபர்கள் பகுப்பு:1944 பிறப்புகள்
பவனண்
பாவணன் (Pavanan, 26 அக்டோபர் 1925- ஜூன் 2006, 22 ) தென்னிந்திய மாநிலமான கேரளாவில் பரவலாக அறியப்பட்ட பகுத்தறிவுவாதியும், இலக்கிய விமர்சகரும், இடது சாரி அரசியல் ஆர்வலருமாவார்.
1965 ஆம் ஆண்டில் கேரள சாகித்ய அகாதமி விருதையும், 1979 இல் சோவியத் லேண்ட் நேரு விருதையும் வென்ற ஒரு சிறந்த எழுத்தாளராகவும், பத்திரிகையாளராகவும் இருந்தார். கேரள சாகித்ய அகாதமியின் (1977-84) செயலாளராகவும், கேரள தொழிற்சங்க சங்கத்தின் பொதுச் செயலாளராகவும், கேரள கலாமண்டலம் மற்றும் கேரள சங்கீத நாடக அகதாமியின் உறுப்பினராகவும் இருந்தார்.
பாவணன் மலையாள கலைக்களஞ்சியத்தின் ஆசிரியராக இருந்தார். இவர் பன்னிரண்டு புத்தகங்களுக்கு மேல் எழுதியுள்ளார். பாவணன் அறக்கட்டளையானது "பாவணன் அறக்கட்டளை விருது" ஒன்றை நிறுவி இலக்கியப் படைப்புகளை அங்கீகரித்து கௌவுரவித்து வருகிறது. 2011 ஆம் ஆண்டில் மலையாள விமர்சகரும் எழுத்தாளருமான எம். கே. சானு இந்த விருதைப் பெற்றிருந்தார்.
சுயசரிதை
பாவணன் 1925 அக்டோபர் 26 அன்று இந்திய மாநிலமான கேரளாவின் தலச்சேரி அருகேயுள்ள வயலாலம் என்ற கிராமத்தில் பிறந்தார். இவரது தந்தை குத்தமத் குன்னியூர் குஞ்ஞிசங்கர குருப் மற்றும் தாய் புத்தன் வீட்டில் தேவகி அம்மா. இவர், காசர்கோடு மாவட்டம் நீலேஸ்வரம் மகாராஜாவின் உயர்நிலைப்பள்ளியிலும், தலச்சேரியின் பிரென்னென் கல்லூரி உயர்நிலைப் பள்ளியில் கல்வி பயின்றார்.
1944–46 காலப்பகுதியில், இவர், பிரித்தானிய இந்தியாவின் இந்திய ராணுவத்தில் பணியாற்றினார். பின்னர், இராணுவத்தை விட்டு வெளியேறிய பின்னர், வடக்கு கேரளாவில் கூட்டுறவுத் துறையில் ஆய்வாளாராகப் பணியாற்றினார்.
பத்திரிகைத் துறை
1949 ஆம் ஆண்டு முதல், பாவணன் தனது இடதுசாரி அரசியல் செயல்பாட்டோடு பத்திரிகைத் துறையையும் தனது வாழ்க்கையாக எடுத்துக் கொண்டார். இவர் ஒரு பத்திரிகையாளராக முதன்முதலில் "ஜெயகேரளம்" என்ற மலையாள பத்திரிகையின் ஆசிரியர் குழு உறுப்பினராக இருந்தார். இது, சென்னையிலிருந்து வெளியிடப்பட்டது.
1952–53 காலப்பகுதியில், பிரிக்கப்படாத இந்தியப் பொதுவுடைமைக் கட்சியின் மலையாள அமைப்பான தேசாபிமானியுடன் பணியாளர்-நிருபராக மாறுவதற்கு முன்பு இவர் "பௌரசக்தி"யின் துணை ஆசிரியராக பணியாற்றினார். 1965-67 காலப்பகுதியில், இவர் "நவயுக"த்தின் ஆசிரியராகவும், இந்தியா பிரஸ் ஏஜென்சியின் நிருபராகவும் பணியாற்றினார். 1970-75 காலப்பகுதியில் சென்னை சோவியத் தகவல் அலுவலகத்தில் ஒரு ஆசிரியராகவும், 1984-86 காலப்பகுதியில் "மனோராஜ்ஜியம்" குழும வெளியீடுகளுடன் பொது ஆசிரியராகவும் இருந்தார். பின்னர், 1988-94 காலப்பகுதியில், கேரள அரசாங்கத்தால் வெளியிடப்பட்ட "விஸ்வ விஜன கோஷம்" என்ற கலைக்களஞ்சியத் திட்டத்தின் இயக்குநராகப் பணியாற்றினார். 1975-78 க்கு இடையில் கேரள சாகித்ய அகாதமியின் உதவி செயலாளராகவும், 1978–84 காலப்பகுதியில் அதன் உறுப்பினர் செயலாளராகவும் இருந்தார்.
ஒரு பகுத்தறிவாளர்
ஒரு பகுத்தறிவாளராக, கேரளாவின் நன்கு அறியப்பட்ட பகுத்தறிவுக் குழுவான "கேரள யுக்திவாடி சங்க"த்தின் உறுப்புச் சங்கமான "யுக்திரேகா""வின் நிறுவனர்-தலைமை ஆசிரியராக இருந்தார். இவர் தனது வாழ்க்கையின் கடைசியில் 4-5 ஆண்டுகளாக ஆல்சைமர் நோயால் பாதிக்கப்படுவதற்கு முன்பு இவர் நீண்ட காலமாக அமைப்பின் தலைவராக இருந்தார்.
இறப்பு
ஆல்சைமர் நோயால் பாதிக்கப்பட்டுவந்த பாவணன் 22 சூன் 2006 அன்று திருச்சூரில் காலமானார்.
வெளி இணைப்புகள்
பகுப்பு:1925 பிறப்புகள் பகுப்பு:2006 இறப்புகள் பகுப்பு:இந்திய இறைமறுப்பாளர்கள் பகுப்பு:மலையாள எழுத்தாளர்கள் பகுப்பு:கேரள எழுத்தாளர்கள்
சிங்கப்பூர் தமிழ் அமைப்புகள்
ஏனைய சமய அமைப்புகள்
அரசுத் துறைகள்
இந்து சமய அமைப்புகள்
இஸ்லாமிய மத அமைப்புகள்
கலை, விளையாட்டு கழகங்கள்
கலைச் சங்கங்கள்
விளையாட்டு பொழுது போக்குக் கழகங்கள்
கல்வி, நலச்சங்கங்கள்
கூட்டுறவு / நலச் சங்கங்கள்
பள்ளி, கல்வி நிறுவனங்கள்
சமூக, தொழில் நெறிஞர் சங்கம்
வர்த்தகர், தொழில் நெறிஞர் சங்கம்
சமூக/பண்பாட்டுக் குழுக்கள்
ஹதீசா
ஹதீசா அல்லது ஹதீதா ( ஹதசா, الحديثة அல்-ஹதீசா) என்பது மேல் சாபுடன் சேருமிடத்துக்குச் சற்று முந்தி திஜ்லா ஆற்றின் கிழக்குக் கரையில் அமைந்திருந்த ஒரு வரலாற்று நகரமாகும். இந்நகரம் சாசானியர் ஆட்சியின் போதும் இசுலாமிய ஆட்சியின் தொடக்க காலத்திலும் சிறந்து விளங்கியது.
வரலாறு
இந்நகர் சாசானியரால் கட்டியெழுப்பப்பட்டது என்து தெளிவு. அதனாற்றான், இதன் பாரசீக மொழிப் பெயரான புதுநகர் ("புதிதாகத் தோற்றுவிக்கப்பட்டது" என்பது) இதன் சிரிய மொழி, அறபு மொழிப் பெயர்களுடன் ஒத்துப் போகிறது. அல்-பலாதுரியின் படி, மத்திய மெசோப்பொத்தாமியாவின் பிரூசு சாப்பூர் நகரவாசிகள் தமக்கா இவ்விடத்தில் புதிதாகக் கட்டியெழுப்பப்பட்ட நகரில் குடியேறியதுடன் இப்பெயரையும் கொண்டு வந்ததாலேயே இந்நகருக்கு இப்பெயர் ஏற்பட்டது. இந்நகர் அதியாபினி மறை மாகாணத்தினுள் கிழக்கத்தியத் திருச்சபையின் மேற்றிராணியாரின் வதிவிடமாகப் புகழ் பெற்றது. அங்கு குறிப்பிடத் தக்க எண்ணிக்கையான யூதர்களும் வசித்தனர். அவர்களில் பலர் ஆறாம் நூற்றாண்டில் ஹதீசாவின் தித்துசு மேற்றிராணியிடம் கிறித்தவத்தைத் தழுவிக் கொண்டனர்.
அப்பாசியர் ஆட்சிக்காலத்தின் போது இந்நகர் மிக்க வளப்படுத்தவும் விரிவாக்கவும் பட்டது. நான்காம் கலீபா அல்-ஹாதி தனது இறப்புக்கு முன்னர் இதனை அப்பாசிய கலீபகத்தின் தலை நகராக்கினார். சாமர்ரா ஆட்சிக் குழப்பத்தின் போது அப்பாசியப் படைத் தளபதி மூசா இப்னு புகா இதனைத் தன் தலைமையகமாகக் கொண்டார். நகரின் சனத்தொகை பெரும்பாலும் கிழக்கத்திய திருச்சபைக்குரிய கிறித்தவர்களாகவே இருந்தனர். மார்காவின் ஆபிறகாம் போன்ற ஹதீசாவின் மேற்றிராணிமார் சிலர் கிழக்கின் கத்தோலிக்கோ பதவி வரையும் உயர்ந்தனர். மர்வின் யெசூதாது போன்ற வேறு சிலர் முக்கிய மறைநூல்களை எழுதினர்.
உசாத்துணை
பகுப்பு:இராக்கிலுள்ள தொல்லியற் களங்கள் பகுப்பு:கலீபகங்களின் தலை நகரங்கள் பகுப்பு:சாசானிய நகரங்கள் பகுப்பு:அப்பாசிய கலீபகத்தின் கீழ் இராக்கு
விசலூர் ஊராட்சி (தஞ்சாவூர்)
விசலூர் ஊராட்சி (Visalur Gram Panchayat), தமிழ்நாட்டின் தஞ்சாவூர் மாவட்டத்தில் உள்ள திருவிடைமருதூர் வட்டாரத்தில் அமைந்துள்ளது. இந்த ஊராட்சி, திருவிடைமருதூர் சட்டமன்றத் தொகுதிக்கும் மயிலாடுதுறை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர்.
மக்கள் தொகை
2011 ஆம் ஆண்டு எடுக்கப்பட்ட இந்திய மக்கள் தொகை கணக்கெடுப்பின்படி, இக்கிராமத்தின் மொத்த மக்கள் தொகை 2003 ஆகும். இக்கிராமத்தில் மொத்த 499 வீடுகள் உள்ளன. இக்கிராம மக்களின் சராசரி எழுத்தறிவு விகிதம் 71.1% மற்றும் பெண்களின் எழுத்தறிவு விகிதம் 30.6% ஆகும்.
மேற்கோள்கள்
பகுப்பு:தஞ்சாவூர் மாவட்ட ஊராட்சிகள்
கௌசல்யா சங்கர்
கவுசல்யா சங்கர் என்பவர் தமிழகத்தைச் சேர்ந்த சமூகச் செயற்பாட்டாளர் மற்றும் உடுமலை சங்கர் கொலை வழக்கு மூலம் அறியப்பட்டவர் ஆவார். உடுமலையைச் சேர்ந்த பட்டியலின இளைஞரான சங்கரை பழனியைச் சேர்ந்த சின்னச்சாமியின் மகளான இவர் காதல் திருமணம் செய்தார். கவுசல்யாவின் பெற்றோர், சங்கரை 2016 மார்ச் 13 ஆம் நாள் ஆணவக் கொலை செய்தனர். கொலைக்குக் காரணமான கவுசல்யாவின் பெற்றோர் காவல்துறையால் கைது செய்யப்பட்டு நீதிமன்றத்தால் தண்டிக்கப்பட்டனர்.
சங்கரின் மரணத்திற்குப் பின்னர் சங்கர் குடும்பத்தினருடன் வசித்து வந்த கௌசல்யா சாதி ஒழிப்புச் செயற்பாட்டாளாராக அறியப்பட்டார். கௌசல்யாவிற்கு மாதம்தோறும் 11,250 ரூபாய் ஓய்வூதியமும், சங்கரின் தந்தை வேலுச்சாமிக்குச் சத்துணவுத் துறையில் வேலையும் தமிழக அரசு வழங்கியது. மார்ச் 13 2018 இல் சங்கர் சமூக நீதி அறக்கட்டளை என்ற பெயரில் தனிப்பயிற்சி மையத்தை கௌசல்யா தொடங்கினார்.
மறுமணம்
கொளத்தூர் மணி, தியாகு மற்றும் எவிடன்ஸ் கதிர் தலைமையில் 2018 டிசம்பர் 9 ஆம் நாள் தந்தை பெரியார் திராவிடக் கழகத்தில் சக்தி என்பவரைக் கௌசல்யா மறுமணம் செய்துகொண்டார். இத்திருமணத்திற்குப்பின் சக்தி மீது சில பாலியல் புகார்கள் வந்ததன் அடிப்படையில், கொளத்தூர் மணி மற்றும் தியாகுவால் விசாரிக்கப்பட்டு, சக்திக்கு 3 லட்சம் அபராதம் விதிக்கப்பட்டது. கௌசல்யாவும் சக்தியின் தவறுக்கு வருத்தம் தெரிவித்து தீர்ப்பை ஏற்றுக் கொண்டார்.
அக்டோபர் 2006
அக்டோபர் 27
சீகள் சாப்ட்வேர் இலங்கையில் பல மில்லியன் ரூபாய்கள் மோசடி. இலங்கையில் காவற்துறை தீவிர ஆய்வுகள். சீகள் மோசடி
அக்டோபர் 17
திருகோணமலை NC வீதியில் ஒரு தமிழரும் அடையாளம் காணப்படாத பிறிதொருவரும் அன்புவளிபுரத்தில் சுட்டுக்கொலை.
பகுப்பு:2006 செய்திகள்
உமா வரதராஜன்
right|thumb|உமா வரதராஜன்
உமா வரதராஜன் (உடையப்பா மாணிக்கம் வரதராஜன்) கிழக்கிலங்கை, பாண்டிருப்பு, கல்முனை, இலங்கை ஈழத்தின் குறிப்பிடத்தக்க சிறுகதையாசிரியர்களுள் ஒருவர். இவரது சிறுகதைகள் கணையாழி, கீற்று, களம், வீரகேசரி, இந்தியா டுடே ஆகியவற்றில் வெளிவந்துள்ளன. கவிதை, விமர்சனம், பத்தியெழுத்து, ஆகிய பிரிவுகளில் ஈடுபட்டிருந்தாலும் முதன்மையாக சிறுகதையாசிரியராகவே அறியப்படுகின்றவர். தாத்தா (உடையப்பா), தந்தை (மாணிக்கம்) ஆகியோரின் பெயர்களின் முதலெழுத்துக்களை இணைத்து உமா வரதராஜன் ஆனவர்.
வாழ்க்கைச் சுருக்கம்
சிங்கர் (ஸ்ரீ லங்கா) நிறுவனத்தின் சிரேஷ்ட அதிகாரியாகப் பணியாற்றியவர்.
எழுத்துலக வாழ்வு
உமா வரதராஜன் ஈழத்துச் சிற்றிதழ்கள் சிலவற்றின் ஆசிரியர். தனது 17வது வயதிலேயே காலரதம் என்ற என்ற சிற்றிதழை மீலாத்கீரன் உடன் இணைந்து நடாத்தியவர். அன்டனி பால்ராஜ் என்ற புனைபெயரில் களம் என்ற சிற்றிதழின் இணை ஆசிரியராக இருந்தவர். வியூகம் என்ற இதழைத் தொடங்கியவர். வியூகம் நான்கு இதழ்கள் வெளி வந்தன. திரைப்படங்கள் தொடர்பில் பத்தி எழுத்துக்களையும் எழுதி வருகிறார். 'மூன்றாம் சிலுவை' இவரது முதல் நாவல். இவரது சில சிறுகதைகள் ஆங்கிலம், ஜேர்மன், சிங்கள மொழிகளில் பெயர்க்கப்பட்டுள்ளன.
தொலைக்காட்சி
ரூபவாஹினி தொலைக்காட்சி தொகுப்பாளராகவும் பணியாற்றுகின்றார்.
பெரும் நினைவுத்துணை முறை
பெரும் நினைவுத்துணை முறை  (mnemonic major system) எனப்படுவது இலக்கங்களை நினைவில் நிறுத்தப்பயன்படும் நினைவுத்துணை முறைகளில் ஒன்றாகும். இம்முறையில் 0 தொடக்கம் 9 வரையான இலக்கங்கள் ஒவ்வொன்றிற்கும் ஆங்கில மொழியின் மெய்யெழுத்துக்களின் ஒலிகள் வழங்கப்படுகின்றன. பின் அவை உயிர் எழுத்துக்களினால் இணைக்கப்பட்டு சொற்கள் ஆக்கப்படும். இவ்வாறாக பல இலக்கங்களை கொண்ட எண்ணானது குறிப்பிட்ட ஆங்கிலச் சொல் ஒன்றினால் குறியிடப்படும். பல்வேறு இலக்கங்களை கொண்ட எண்ணை ஞாபகப்படுத்துவதிலும் பார்க்க ஒரு சொல்லை அல்லது வசனத்தை ஞாபகத்தில் வைத்தல் சுலபம். இவ்வாறாக இம்முறையை பயன்படுத்தி நீண்ட எண்களையும் நினைவில் நிறுத்த முடியும். இதனால் தொலைபேசி எண்கள், பல்வேறு நபர்களின் பிறந்த நாள், அடையாள எண்கள், இரகசிய குறியீட்டு எண்கள் என்பவற்றை ஒருவர் இலகுவாக நினைவில் நிறுத்தலாம்.
பெரும் நினைவுத்துணை முறையில் எண்களுக்கான ஆங்கில ஒலிகள்
பகுப்பு:அறிதிற அறிவியல்
இராமலிங்காபுரம் ஊராட்சி
இராமலிங்காபுரம் ஊராட்சி (Ramalingapuram Gram Panchayat), தமிழ்நாட்டின் திருவள்ளூர் மாவட்டத்தில் உள்ள பூண்டி வட்டாரத்தில் அமைந்துள்ளது. இந்த ஊராட்சி, கும்மிடிபூண்டி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 709 ஆகும். இவர்களில் பெண்கள் 357 பேரும் ஆண்கள் 352 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
திருக்கோவில் கவியுவன்
திருக்கோவில் கவியுவன் கிழக்கு இலங்கையைச் சேர்ந்த குறிப்பிடத்தக்க சிறுகதை எழுத்தாளர் ஆவார். இவரது பல சிறுகதைகள் சரிநிகரில் வெளிவந்துள்ளன. இவரது சிறுகதைகள் வாழ்தல் என்பது என்ற சிறுகதைத் தலைப்பில் தொகுதியாக வெளிவந்துள்ளன.
பகுப்பு:ஈழத்து எழுத்தாளர்கள்